cyanic-selkie/wikianc huggingface dataset:
Kommunestyre- og fylkestingsvalget 1995
Kommunestyre- og fylkestingsvalget 1995 var et riksdekkende lokalvalg i Norge som fant sted 10. og 11. september 1995. Det ble holdt valg til 435 kommunestyrer og valg til 18 fylkesting.
Thune skole
Thune skole er en barneskole som ligger på Eina helt sør i Vestre Toten kommune langs Riksveg 4. Skolen har blitt bygd i flere trinn. Den eldste delen, den gule, er fra 1926, «kvitbygningen» er fra 1962 og «rødbygningen» er fra 1996. I tillegg er bygningene noe restaurert. Skolen har et stort uteområde med blant annet akebakke, klatrestativ, lavvo og balløkke.
Verdensarvens dag
Verdensarvens dag (engelsk:, også kjent som ) blir markert 18. april hvert år rundt om i verden med ulike typer aktiviteter. Det kan være besøk til verdensarvens monumenter og steder, konferanser og avisartikler.
Historie
Forslaget om å opprette Verdensarvens dag kom fra International Council on Monuments and Sites (ICOMOS) 18. april 1982 og ble godkjent av UNESCOs generalforsamling i 1983.
Målet er å øke oppmerksomheten på variasjonen av den kulturelle arven, sårbarheten og arbeidet som gjøres for å beskytte og bevare denne.
Årlig tema
Verdensarvens dag har siden 2001 årlig fokusert på et bestemt tema.
Bobsleigh under Vinter-OL 2022 – Toer-bob kvinner
Toer-bob for kvinner i bobsleigh under Vinter-OL 2022 fant sted den 18. og 19. februar 2022 på Xiaohaituo Bobsleigh and Luge Track i Beijing.
Resultater
Øvelsen startet 18. februar kl. 20:00 (UTC+8) og kl. 21:30 (UTC+8) med run 1 og 2, og avsluttet 19.februar kl. 20:00 (UTC+8) og kl. 21:30 (UTC+8)
Abell 1835
Abell 1835 er en galaksehop i stjernebildet Jomfruen. Galaksehopen er også en gravitasjonslinse slik at mer avsidesliggende galakser kan bli synlige.
Anton Matheus Andreassen
Anton Matheus Andreassen (født 10. mai 1855 i Nesseby, død 25. februar 1938 i Elverum) var en norsk jurist og politiker. Han var lensmann i Elverum 1893–1902, politimester 1902–1925, ordfører i Elverum 1890-1893 og vararepresentant til Stortinget 1892–1900 for Venstre, og møtende i 1896 og 1897.
Han tok artium i 1875 og ble cand.jur. i 1880. Fra 1884 drev han advokatpraksis i Elverum. Fra 1887 var han medlem av kommunestyret i Elverum, og i 1889 ble han varaordfører. Han fungerte som ordfører i 1889 da Eivind Torp møtte på Stortinget, og fra 1890 etter Torps død. I perioden 1891–93 var han valgt ordfører. Fra 1893 var han lensmann i Elverum, og måtte trekke seg fra lokalpolitiske verv. Fra 1902 var han politimester i Glommendalen, med bosted Elverum.
Han var også engasjert på flere områder. Han var med på å stifte Elverums arbeiderforening i 1885 og Elverums sygekasse i 1887, og var formann i begge foreningene, i tillegg til å være leder av det lokale Venstre-laget.
Faren Christian Andreassen var lensmann i Nesseby, stortingsrepresentant og samisk salmedikter og avisredaktør.
Helene Flood Aakvaag
Helene Flood Aakvaag (født 1982) er en norsk psykolog, voldsforsker og krimforfatter. Hun er forsker II ved Nasjonalt kunnskapssenter om vold og traumatisk stress (NKVTS). Hun forsker på vold og traumerelatert skyld og skam.
Forskerkarriere
Aakvaag er utdannet psykolog ved Universitetet i Oslo (UiO) og ble i 2012 ansatt som forsker III (tilsvarende universitetslektor) og deretter som stipendiat ved det UiO-eide forskningsinstituttet Nasjonalt kunnskapssenter om vold og traumatisk stress (NKVTS), plassert på Oslo universitetssykehus. Som stipendiat ved NKVTS tok hun doktorgraden i psykologi ved UiO i 2016 med avhandlingen Violence, revictimization and trauma-related shame and guilt; hennes veiledere var psykolog Siri Thoresen og psykiater Grete Dyb, begge ved NKVTS/UiO. Fra 2016 er hun forsker II (tilsvarende førsteamanuensis) ved NKVTS.
Forfattervirksomhet
Ved siden av forskning har hun utgitt to romaner og en populærvitenskapelig bok. Debutromanen Heis med Houdini kom på Gyldendal Norsk Forlag i 2008. Romanen Terapeuten som kom i 2019 under pseudonymet Helene Flood er solgt til 28 land og skal filmatiseres. Hun har brukt det fulle navnet Helene Flood Aakvaag i alle vitenskapelige arbeider og i sine to første bøker, men Terapeuten kom under navnet Helene Flood.
Madli Martens
Bakgrunn
Martens er utdannet formingslærer fra Stord lærarhøgskule. Hun utviklet seg innenfor vevkunst i løpet av 1970-årene, og etablerte seg så som kunstner ved siden av jobb i skolen. Martens startet innenfor et figurativt formspråk. Fra tidlig i 1990-årene jobbet hun mer mot stiliserte abstrakte former, inspirert av vestlandsnaturen. Etterhvert har hun jobbet mye med gobelinteknikk, og komposisjoner med mange elementer i.
Utstillinger og oppdrag
Martens deltok på Vestlandsutstillingen i 1982, og har siden deltatt på en lang rekke utstillinger i Sunnhordland og på Haugalandet.
Fra 1990-årene var en stor del av Martens' produksjon laget på oppdrag av næringsliv og offentlige oppdragsgivere. Martens' kunst er innkjøpt til både sykehjem, skoler, skip og oljeplattformer.
Hypervisor
En hypervisor eller virtuell maskinmonitor (VMM) er dataprogramvare, firmware eller maskinvare som oppretter og styrer virtuelle maskiner (VM).
En datamaskin der en hypervisor kjører én eller flere VM-er kalles en vertsmaskin, og hver VM kalles en gjestemaskin. Hypervisoren presenterer gjesteoperativsystemene med et virtuelt operativsystem og styrer utførelsen av gjesteoperativsystemene. Flere forekomster av en rekke operativsystemer kan dele VM-varens ressurser. For eksempel kan Linux, Windows og macOS-forekomster alle kjøres på én enkelt fysisk X86-maskin. Dette står i kontrast til virtualisering på operativsystemnivå, hvor alle forekomster (vanligvis kalt containere) må dele en enkelt kjede, selv om gjesteoperativsystemene kan variere i brukerplass, for eksempel forskjellige Linux-distribusjoner med samme kjerne.
Nouvelle Action Royaliste
Historie
Bevegelsen har sine røtter i det franske Action Française en antisemittisk og nasjonalistisk bevegelse grunnlagt av Maurice Pujo og Henri Vaugeois i samband med Dreyfus-affæren i 1898. Den monarkistiske ideologien ble derimot utmeislet og videreutviklet av forfatter og frontfigur Charles Maurras. Etter andre verdenskrig ble både Maurras og Pujo dømt og fengslet på livstid for landsforræderi og Action Française ble forbudt ved navn. De gjenværende rojalistene strevde med å rettferdiggjøre sin kollaboratørske og nazistiske fortid. I et forsøk på å revitalisere bevegelsen, ble den omorganisert og omdøpt til Restoration Nationale i 1947. Våren 1968 skylte en protestbevegelse over Frankrike som traff rojalistene hardt. Som en følge av de nye tankene bestemte blant andre Yvan Aumont, Gérard Leclerc og Bertrand Renouvin seg for å bryte med RN og Maurras og dannet en utbrytergruppe, Nouvelle Action Française. For å understreke sitt ståsted, ble navnet på den nye bevegelsen endret til Nouvelle Action Royaliste i 1978.
Politiske plattform og organisasjon
Partiet og dets medlemmer blir vekselvis beskrevet som «venstre rojalister» og «maorassienere» (av den kommunistiske Mao og den tradisjonelle rojalisten Maurras), på grunn av deres tette relasjon til visse ideer tradisjonelt forsvart av partiene til venstre i politikken. Selv tar de avstand fra tankegodset til både kommunistene og Action Française og betegner seg selv som «hverken til venstre eller høyre» (ni gauche, ni droit). Politisk sett har de tettere bånd til Charles de Gaulle og den opprinnelige gaullismen. De skiller seg videre fra andre rojalistiske grupperinger i Frankrike ved å forsvare demokratiet og konseptet laïcité og å kjempe mot diskriminering på bakgrunn av religion, fremmedhat, antisemittisme og rasisme.
NARs politikk bygger på teorien om «res publica». De avviser det tradisjonelle skillet mellom monarki og republikk, da de ikke anser republikken som en styreform, men en ideal form for forvaltning av det som er «felles goder» og av allmennhetens interesser (res publica betyr «felles gode»). Ifølge NAR er en monarks posisjon den beste til å forsvare dette godet, siden hans makt hverken er underlagt de stadige omveltningene politiske valg fører med seg eller de ulike politiske partiers meninger og interesser. I deres øyne inkarnerer derfor kongen den kontinuitet, voldgift og samholdet som trengs i en demokratisk nasjon.
Bevegelsen karakteriseres av sin åpne holdning til nye strømninger og ideer, og dets lokaler i Paris fungerer først og fremst som en møteplass for ideutveksling gjennom foredrag og debatter kalt «Les mercredis de la NAR» (NARs ondsdager). Det huser også redaksjonen for det politiske magasinet Royaliste, som kommer ut annenhver måned. NAR har også vært med å utgi tidsskriftet Cité tredje hver måned og ga mellom 1972-1974 ut Arsenal og 1976-2006 ut studenttidskriftet  Le Lys rouge  (Den røde lilje) med fokus på rojalismens historie.
NAR og dets leder Bertrand Renouvin spesielt har blitt karakterisert som: «Frankrikes mest fremtredende [...] og jordnære monarkist» og har blitt trukket inn av franske media for å kommentere hendelser og begrep knyttet til monarki og monarkisme.
Organisasjonen er medlem av monarkistenes internasjonale organisasjon, International Monarchist Conference.
Politiske engasjement og valgresultater
Allerede fra starten i 1971 markerte Nouvelle Action Royalist sin opposisjon til den ferske Nouvelle Droite-bevegelsen og dets partipolitiske uttrykk i Frankrike Front National, som også talte rojalister blant sine rekker. Det var også det som delvis førte til at Renouvin stilte som kandidat for partiet i presidentvalget i 1974, hvor han fikk 0,17 % (43 722) av stemmene ved første valgomgang.
I 1977 stilte NAR med totalt 13 lister til kommunevalget: 11 i Paris, en i Lyon og som del av en fellesliste i Marseille. Og ved nasjonalforsamlingsvalget året etter stilte de med åtte kandidater: Stéphane Monet i Nice, Bertrand Renouvin i Nantes, Nicolas Lucas i Angers, Gérard Leclerc i Lille, Régine Denis-Judicis i Nancy, Philippe Cailleux i Rouen, Patrick Simon i Lyon og Michel Giraud i Versailles. Renouvin stilte på nytt som presidentkandidat i 1981, men greide ikke å samle inn de 500 underskriftene som kreves for å delta i første valgomgang (etter valget i 1974 ble kravet oppjustert fra 100 underskrifter til 500). Ettersom de ikke hadde en egen kandidat appellerte de til å stemme på den sosialistiske François Mitterrand, noe de også gjentok i 1988. Denne appellen var med på å forsterke myten om NAR som «venstre rojalister».
På grunn av begrensede midler valgte NAR å stile kun en liste til nasjonalforsamlingsvalget i 1986 (i departementet Maine-et-Loire) og appellerte resten av velgerne sine til å stemme på listene til daværende statsminister Jacques Chiracs UMP. I tråd med sitt engasjement mot fremmedhat sluttet NAR seg i november 1989 til «89 pour l'égalité»-bevegelsen, som kjempet mot xenofobi og for å få stemmerett for innvandrere.
I 1993 støttet NAR rojalisten Luc de Coustines kandidatur for Vendées plass i nasjonalforsamlingen, men oppfordret i resten av landet til å stemme i mot De grønne, Génération Écologie og Front National. Også i presidentvalget i 1995 advarte NAR på det sterkeste å stemme på de to høyrepopulistiske kandidatene Jean-Marie Le Pen og Philippe de Villiers, men også statsminister Édouard Balladur som de mente var for usolidariske. Utslaget fra den første valgomgangen førte til at den konservative gaullisten Jacques Chirac og den sosialistiske Lionel Jospin gikk videre til den andre valgomgangen. Ingen av disse hadde NARs fulle støtte, men siden det måtte velges én kandidat, ga de grønt lys for å stemme på Jacques Chirac.
I 2002 støtte de kandidaturet til Jean-Pierre Chevènement. I NAR syn var Chevènement den eneste i stand til å samle nok støtte fra både høyre- og venstresiden til å gjenvinne Frankrikes posisjon i verden. For å sette kraft bak ordene deltok Renouvin selv som NARs representant i Chevènements og hans Pôle républicains valgkampanje.
I 2010 overrasket Sylvie Fernoy og NAR mange ved å oppfordret til å støtte fagforbundets generalstreik mot arbeidslivsreformen i Royaliste.
Alexander Grant Dallas
Alexander Grant Dallas (født 25. juli 1816 i Berbice region i British Guiana, død 3. januar 1882 i London) var en Chief Factor] i Hudson's Bay Company og superintendent for Columbia District og New Caledonia fra 1857 til 1861, deretter superintendent for Fort Garry i det som skulle bli Manitoba fra 1862 til 1864. Han ble senere guvernør for Rupert's Land. Han ble gift med Jane Douglas, en datter av guvernøren av Colony of Vancouver Island, James Douglas, den 9. mars 1858.
Abell S740
Abell S740 er en galaksehop i stjernebildet Kentauren. Den ligger mer enn 450 millioner lysår unna og har en rødforskyvning på 10,073 km/s.
Det lyseste medlemmet av hopen er ESO 325-G004
Tezze sul Brenta
Tezze sul Brenta er en italiensk kommune i provinsen Vicenza i Veneto. Kommunen har 12,844 innbyggere (2013).
Britisk mesterskap på 10 kilometer 2018
Britisk mesterskap på 10 kilometer 2018 (gateløp) ble arrangert 15. juli 2018 i Westminster i London.
Gabriel Martinelli
Gabriel Teodoro Martinelli Silva (født 18. juni 2001) er en brasiliansk fotballspiller som spiller for den engelske klubben Arsenal FC.
Landslaget
Han ble tatt ut i s tropp til VM i fotball 2022 i Qatar.
Joseph William Tobin
Joseph William Kardinal Tobin (født 3. mai 1952 i Detroit i USA) er en katolsk erkebiskop av Newark i New Jersey og kardinal.
Redemptorist
Tobin trådte etter skoleårene inn i redemptoristordenen og avla sine timelige løfter der den 5. august 1972. I 1975 tok han eksamen i filosofi ved Holy Redeemer College i Waterford i Wisconsin, og 21. august 1976 avla han sine evige løfter i ordenen. I 1977 fikk han mastergrad i religionspedagogikk.
Prest
Han ble presteviet 1. juni 1978. I 1979 fikk Tobin mastergrad i pastoralteologi fra Mount Saint Alphonsus Major Seminary i Esopus.
Fra 1979 til 1984 var Tobin kapellan i menigheten Holy Redeemer i Detroit og fra 1984 til 1990 sogneprest samme sted. Tobin var også 1980-1986 biskopsvikar i erkebispedømmet Detroit og medarbeider ved tribunalet der.
Han var fra 1990 til 1991 sogneprest for menigheten Saint Alphonsus i Chicago. I 1991 ble Tobin generalkonsultor for redemptoristene og den 9. september 1997 ordenens generalsuperior. I 26. september 2003 ble han forlenget i embedet. I 2003 ble Tobin dessuten visepresident i unionen for generalsuperiorer.
Tobin var fra 2001 til 2009 medlem for samarbeidsrådet mellom Kongregasjonen for instituttene for det gudviede liv og for selskapene for det apostoliske liv og Den Internasjonale union for generalsuperiorer. Tobins embedstid som generalsuperior for redemptoristene var over den 4. november 2009.
Pave Benedikt XVI utnevnte ham den 31. mai 2010 til apostolisk visitator for ordensfellesskaper i Irland.
Biskop
Pave Benedikt XVI utnevnte ham den 2. august 2010 til titularerkebiskop av Obba og til sekretær for Kongrasjonen for instituttene for det gudviede liv og for selskapene for det apostoliske liv. Han ble bispeviet i Peterskirken den 9. oktober 2010 av kardinalstatssekretær Tarcisio Bertone. Medkonsekrerende var kardinalvikaren for bispedømmer Roma, Agostino kardinal Vallini, og prefekten for Kongregasjonen for instituttene for det gudviede liv og for selskapene for det apostoliske liv, Franc kardinal Rodé.
Erkebiskop av Indianapolis
Den 18. oktober 2012 utnevnte pave Benedikt XVI ham til erkebiskop av Indianapolis, han ble innført i dette embede 3. desember samme år.
Erkebiskop i Newark, kardinal
Pave Frans utnevnte Tobin den 7. november 2016 til erkebiskop av Newark.
Kort etter, den 19. november, gjorde pave Frans ham til kardinalprest med tittelkirken Santa Maria delle Grazie a Via Trionfale. Han ble innført i Newark den 6. januar 2017.
Episkopalgenealogi
Hans episkopalgenealogi er:
Liste over Eswatinis statsministre
Liste over Eswatinis statsministre omfatter alle regjeringssjefer siden embetet ble opprettet i 1967. Statsministeren utpekes av landets konge blant medlemmene i den lovgivende forsamlingen. Landets parlament består av to kammer, en lovgivende forsamling som består av 65 representanter hvor 55 er folkevalgte og 10 er utpekt av kongen, og et senat med 10 representanter valgt av den lovgivende forsamlingen og 20 utpekt av kongen.
Nåværende statsminister, Cleopas Dlamini, ble utpekt av kong Mswati III 19. juli 2021.
Rosà
Rosà er en italiensk kommune i provinsen Vicenza i Veneto. Kommunen har 14,387 innbyggere (2013).
Killer Joe
Killer Joe er en amerikansk svart komedie/thrillerfilm fra 2011.
Om filmen
Filmen er regissert av William Friedkin, og manuset ble skrevet av Tracy Letts basert på Letts' eget teaterstykke med samme navn. Matthew McConaughey, Emile Hirsch, Juno Temple og Thomas Haden Church spiller hovedrollene.
Schwaben (Bayern)
Schwaben er både et Bezirk og et Regierungsbezirk i den tyske delstaten Bayern.
Schwaben ligger i den sørvestlige delen av Bayern og grenser til Østerrike, Sveits, Baden-Württemberg og de bayeriske regierungsbezirke Oberbayern og Mittelfranken. Administrasjonsby for både bezirk og regierungsbezirk er Augsburg.
Fornaxhopen
NGC 1316 og NGC 1365 er medlemmer av hopen.
Turid Vatne
Turid Synnøve Rivertz Vatne (født 1978) er en norsk skuespiller og sanger. Hun er hovedsakelig oppvokst i Lyngen i Nord-Troms, og utdannet innen Method Acting ved Norsk Skuespillerinstitutt.
Vatne har hovedrollen i langfilmen The Recovery Channel (Ellen Ugelstad, 2023). Hun har også hatt roller i blant annet Kongsvika 2, Catch & Release, Exit, Rekyl, Thomas Giertsen: Helt perfekt, Kjære landsmenn, Lilyhammer, Hotel Cæsar, Barnas Supershow, samt en rekke kortfilmer, blant annet prisbelønte Taxfree og Being more Like Bagsy.
Hun har spilt i flere teater- og musikkteaterforestillinger, og hatt hovedroller i blant annet Maridalsspillet, Bærumsspillene og Kjerkebrannspillet. Vatne er mye brukt som stemmeskuespiller, og har dubbet en rekke serier og filmer for blant annet Disney og DreamWorks Animation. Hun jobber også med kommunikasjon innen næringslivet.
Fra tidligere har hun en mastergrad i medievitenskap fra Universitetet i Oslo (2005) samt sykepleierutdannelse fra Høyskolen i Oslo (2000). Hun jobbet seks år fulltid som featurejournalist, og mottok Egmont Hjemmet Mortensens internpris for beste portrettintervju 2009.
Wiktor «Kulörten» Andersson
Wiktor Herman «Kulörten» Andersson (født 19. juni 1887 i Kungsbacka i Sverige, død 13. september 1966 i Stockholm i Sverige) var en svensk skuespiller.
Birger Malmsten
Albert Birger Malmsten (født 23. desember 1920 i Gräsö i Sverige, død 15. februar 1991 i Stockholm i Sverige) var en svensk skuespiller.
Kina slott
Kina slott er et kongelig lystslott i Drottningholms slottspark på Lovön i Stockholms län. Slottet regnes med blant de kongelige slottene som disponeres av den svenske kongefamilien og finnes med på Unescos verdensarvliste. Nåværende slott ble oppført i årene 1763 til 1769 etter tegninger av Carl Fredrik Adelcrantz.
Den første slottsbygningen
Den første slottbygningen var en lett paviljong med to fløyer i kinesisk stil. Bygningene ble oppført på forhånd på Arsenalsgatan i Stockholm i lafteverk og når alt var klart ble delene fløtet ut til Drottningholm, hvor de ble montert sammen. Arkitektene var sannsynligvis Carl Hårleman og Carl Johan Cronstedt. Sommeren 1753, i god tid før dronningens bursdag, var alt på plass. Paviljongen var da en overraskelse og en bursdagsgave til dronning Lovisa Ulrika fra kong Adolf Fredrik den 24. juli 1753. Ved overleveringen fikk hun slottets gullnøkkel av den unge kronprins Gustav (siden Gustav III) som var utkledd som kinesisk prins.
Slik beskrev dronningen det i brev til sin mor, dronning Sofia Dorothea av Preussen:
Det lille slottet som i all hast og under stort hemlighetskremmeri hadde blitt oppført tålte ikke det harde svenske klimaet. Allerede etter ti år hadde råten angrepet treverket og kongeparet fikk da Carl Fredrik Adelcrantz til å tegne et nytt større anlegg i mer varige materialer.
Den andre slottsbygningen
Arbeidene med det andre Kina slott ble påbegynt i 1763 etter tegninger av C.F. Adelcrantz og bygningen stod klar i 1769. Hoffintendent Jean Eric Rehn ledet arbeidet med innredningen. Arkitekturen er i grunnen fransk rokokko, men har en eksotisk karakter med kinesiske og orientalske innslag som var høyeste mote.
Hovedbygningen er tilknyttet fløybygningene med krokete forbindelsesbygninger. Fasadenes lakkrøde vegger og skulpturelle utsmykninger viser en god kunnskap om kinesisk bygningskunst, men selve bygningskroppen kan karakteriseres som klart europeisk. Interiøret hører til de fremste i svensk rokokko.
Fire paviljonger, også i kinesisk stil, er tilknyttet slottbygningen mot nord. Den høyre kalles Biljarden, nordøst for slottet, hvor det fantes et biljardbord som er forsvunnet i dag. Istedet står to av Adolf Fredriks dreiebenker og dessuten verktøy som tidligere fantes i dreieværelset der. Den til venstre var Silverkammaren.
Litt lengre nord, til høyre, på en høy sokkel ble Adolf Fredriks ateljé oppført. Til venstre ligger den såkalte Confidensen, en spisesalsbygning der både spisebord og serveringsbord ble dekket i etasjen under den kongelige spisesalen og på signal ovenfra ble spise- og serveringsbord heist opp i spisesalen. Dette innebar at de kongelige kunne spise middag uten at tjenestefolk var til stede, altså en confidence (fransk for "i fortrolighet"). Nord for Confidensen ligger det gamle kjøkkenet som nå er en kafé. I parken øst for Kina slott står også et pagodelignende lysthus kalt Volièren (fransk for voljär). Den Kinesiske pagoden som ble planlagt ved Floras kulle på Gustav IIIs tid ble aldri bygd.
Slottet gjennomgikk et utvendig restaurering i 1927–1928 og i 1943–1955 samt en innvendig i 1959–1968. En gjennomgripende restaurering av eksteriøret ble påbegynt 1989 og ble sluttført i 1996.
Innbruddet
Den 6. august 2010 klokken to på natten tok tyver seg inn via to dobbeldører på Kina slotts bakside. Inne i slottet slo de i stykker tre montre og tok med seg et ukjent antall gjenstander. Innbruddsalarmen fungerte, men hele innbruddet tok bare seks minutter. Samlingen på Kina slott består av blant annet kinesiske leirfigurer, porselensdukker, urner, lakkmøbler og andre kunstgjenstander fra Kina datert til 1753. Hoffet har bekreftet at det var den vanlige statlige kolleksjonen som ble vist da innbruddet inntraff. Gjenstandene anses som uvurderlige. Tyvene flyktet fra Kina slott på en moped, som senere ble funnet av politiet litt lenger borte nede ved Mälaren. Politiet mistenker at de siden forsvant i en båt og tror at det dreier seg om en bestillingsjobb. Det var den første gangen Kina slott ble utsatt for innbrudd.
Boris B. Golitsyn
Boris Borisovitsj Golitsyn (fyrst Galitsyn, russisk: Борис Борисович Голицын, engelsk transkripsjon Boris Borisovich Galitzine; født 2. mars 1862 i St. Petersburg i Russland, død 17. mai 1916 nær Petrograd) var en russisk fysiker og geofysiker.
Bakgrunn
Boris Golitsyn nedstammet fra den gamle russiske fyrstefamilien Golitsyn.
Golitsyn var student blant annet ved Sjøkadettkorpset, Lomonosovuniversitetet (1891-1893) og universitetet i Strassburg (1887).
Vitenskapsmann
Han interesserte seg hovedsakelig for seismologi og konstruerte den første elektrosynamiske seismograf i 1904. Han offentleggjorde mange arbeider om spektroskopi, meteorologi og flere andre fag.
Fra 1898 var han medlem av Det russiske vitenskapsakademi.
Han hadde i 1909 overoppsynet med etableringen av den første seismologiske tjenesie i Russland, som til å begynne med begynte med syv målestasjoner, i Pulkovo, Jurjev, Tbilisi, Jekaterinburg, Irkutsk, Vladivostok og Baku.
Ephippiotragus
Ephippiotragus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, lange og tynne, mørke trebukker med forkortede dekkvinger og noe metallisk glans. Antennene er tynne, omtrent så lange som kroppen, noe utvidet i spissen. Noen av de nest-ytterste leddene er gjerne hvite. Pronotum er tønneformet, lengre enn bredt. Dekkvingene er tydelig innsvingede på sidene, dekker omtrent tre fjerdedeler av bakkroppens lengde. Beina er nokså lange og tynne, lårene tydelig klubbeformede.
Utbredelse
Slekten er utbredt i Bolivia.
Systematisk inndeling
Slektslisten følger.
VM i landeveissykling – Kvinnenes lagtemporitt
VM i landeveissykling – Kvinnenes lagtemporitt ble første gang arrangert under VM i landeveissykling 1987. Det bestod av nasjonslag med fire ryttere på hvert lag. Etter VM i landeveissykling 1994 ble det tatt av programmet. Lagtempo ble gjeninnført under VM i landeveissykling 2012, men da for kommersielle lag, ikke nasjoner, med seks ryttere. Etter 2018 ble det igjen fjernet.
Egged
Egged Israel Transport Cooperative Society Ltd (hebraisk: אֶגֶד) ble etablert i 1933 og er Israels største busselskap. Eggeds intercity-busser går mellom de fleste byer, landsbyer, kibbutzer og moshaver i Israel og på Vestbredden.
Selskapet dekker 55 % av kollektivtransporten i landet. De har over 3000 busser (hvorav 58 er skuddsikre) som transporterer over 900 000 mennesker hver dag.
NGC 1097
NGC 1097 er en spiralgalakse som man enkelt kan se med et lite teleskop. Den ligger ca. 4 grader nord for NGC 1049. Den har et svært lyssterkt sentrum. Den langstrakte formen kan ses i et teleskop på 100 mm eller større.
Acalyptomerus
Acalyptomerus er en slekt av små, runde biller som lever i ulike slags råtnende plantemateriale, der de spiser muggsopp. De kan kjennes på svært liten størrelse, rundt kroppsform, evne til å rulle seg sammen til en ball, og store, bladaktige utvekster på bakhoftene som hele bakbeina kan skjules under. Det er bare kjent én art.
Utseende
Knøttsmå biller (1,0-1,2 mm), rund kroppsform. Kroppen er fint hårkledt. Hodet er vanligvis stort og bredt, uthulet på undersiden, og kan foldes inn i frembrystet slik at det blir helt skjult. Fasettøynene er små og ovale. Antennene består av åtte til ti ledd, de to ytterste danner en kølle, og har påfallende lange hår. Brystskjoldet (pronotum) er temmelig stort og bredt. Dekkvingene er avrundede og hvelvede, dekker hele bakkroppen. De har ikke punktstriper. Både pronotum og dekkvingene har skarpe sidekanter. Beina er forholdsvis korte, føttene fine og spinkle. Bakhoftene (metacoxae) har store, bladformede utvekster som resten av bakbeinet kan gjemmes bak. Larvene er sylindriske eller spoleformede.
Levevis
Både larvene og de voksne billene lever mellom råtnende plantedeler, for eksempel kompost og løvstrø. De spiser hyfer og sporer av muggsopper. De voksne billene flyr godt.
Utbredelse
Arten er kjent fra Sri Lanka, Thailand og Malaysia, og er også innført til Jamaica.
Eksterne lenker
Bilde av:
Iyanola
Iyanola er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, nokså bred, fint hårete, brungul trebukk. Antennene er tynne, litt over halvparten så lange som kroppen, noe sagtakket i spissen. De blir gradvis mørkere mot spissen. Hodet har en tydelig "snute" og litt utstående fasettøyne. Pronotum er nærmest klokkeformet sett ovenfra, gjerne med en svart midtflekk. Dekkvingene er brede, bredden nokså jevn, med et litt mørkere midtparti og lysere sider. Beina er middels lange, lårene litt klubbeformede. Arten ligner ikke noe særlig på andre trebukker i gruppen Rhinotragini.
Systematisk inndeling
Slektslisten følger. Arten har også vært plassert i slekten Fortuneleptura (Lepturini).
Langrenn under Vinter-OL 2018 – 50 kilometer klassisk menn
50 kilometer klassisk for menn i langrenn under Vinter-OL 2018 fant sted den 24. februar 2018.
Resultater
Løpet startet kl. 14:00.
Veturius
Veturius er en slekt av store, tropiske, biller som lever i død ved. De tilhører familien Passalidae.
Utseende
Middelsstore til nokså store, blanke, avlange passalider. Hodet er blankt, mye bredere enn langt, med kraftige kjever. Pronotum er bredere enn langt. Dekkvingene har markerte punktstriper. Forleggene har små tenner langs det meste av yttersiden.
Levevis
Disse artene lever i tropisk skog, der de gnager i død ved.
Utbredelse
Slekten er utbredt i Sør- og Mellom-Amerika.
Eksterne lenker
Generic Guide to New World Scarab Beetles(på engelsk):
Statistikk for Premier League 2021/22
Denne siden viser utvalgt statistikk for Premier League 2021/22.
Målscorere
<section begin=Målscorere/>
Holdt nullen
<section begin=Nullen/>
Gule kort
<section begin=Gule/>
Merknader
<references group="Merknad" />
Rastede
Rastede (lavtysk: Raastäe/Raas) er en kommune i Ammerland-distriktet i Niedersachsen, Tyskland. Den ligger ca 12 km nord for Oldenburg. Den er kjent for Schloss Rastede.
Schloss Rastede
Schloss Rastede er et slott i Rastede i nærheten Oldenburg i Tyskland. Det var bolig for Oldenburgs herskere. Det eies nå av Christian Herzog von Oldenburg.
Stangaland skole
Stangaland skole er en barneskole i Kopervik i Karmøy kommune i Rogaland. Den ble åpnet høsten 2022 og har plass til omtrent 700 elever.
Historikk
Kommunestyret i Karmøy vedtok i 2017 en sammenslåing av Stokkastrand og Eide skole, og opprettelsen av en ny og større barneskole, Stangaland skole.
Skolen ble bygget i perioden 2020–2022 og kostet 426 millioner norske kroner. Den 1. august 2022 ble skolen åpnet for skolefritidsordning (SFO), og den 18. august 2022 var første skoledag for elevene. Ved første skoleår var det omtrent 550 elever på skolen.
Stangaland skole ble kåret til «Årets skolebygg i Norge 2023» etter en offentlig avstemning gjennom Nohrcon.
Robert Paus Platt
Robert Paus «Robin» Platt (født 31. mai 1905 i England, død 22. juli 1946 i Jerusalem) var en britisk diplomat. Han var statssekretær (under-secretary) i regjeringen i det britiskstyrte Palestinamandatet og var en av de 91 drepte i bombingen av King David Hotel, et terrorangrep gjennomført av terrorgruppen Irgun 22. juli 1946.
Karrière
Robert Paus Platt var utdannet ved Queens' College ved University of Cambridge. Han ble ansatt i Colonial Administrative Service, den mest prestisjefulle avdelingen innenfor Colonial Service som omfattet generalister som inntok de fremste lederstillingene (herunder guvernørstillingene) i de britiske koloniene. Han ble i 1928 utnevnt til Assistant Resident Commissioner i Mombasa i Kenya. Han ble senere statssekretær (under-secretary) i regjeringen i Palestinamandatet, som var administrert av Storbritannia etter oppdrag fra Folkeforbundet. Han ble drept 22. juli 1946 i bombingen av King David Hotel.
Bakgrunn
Han var sønn av Robert M. Platt og Ellen Sophie Paus. Hans mor var født i Manchester og var datter av den norskfødte forretningsmannen Christopher Paus. Robert Paus Platt var gift med Joan Rosa Lumley, datter av politidirektør i den britiske kolonien Kenya James Maddy Lumley. Han var nevø av britisk konsul i Oslo Christopher Lintrup Paus.
Han er begravet på den protestantiske kirkegården i Jerusalem.
Vindex
Vindex er en slekt av store, tropiske, biller som lever i død ved. De tilhører familien Passalidae.
Utseende
Middelsstore til nokså store, blanke, avlange passalider. Hodet er blankt, mye bredere enn langt, med kraftige kjever. Pronotum er bredere enn langt. Dekkvingene har markerte punktstriper. Forleggene har små tenner langs det meste av yttersiden.
Levevis
Disse artene lever i tropisk skog, der de gnager i død ved.
Systematisk inndeling
I tillegg er det minst 9, hittil ubeskrevne arter
Eksterne lenker
Generic Guide to New World Scarab Beetles(på engelsk):
Dadi Dodou Gaye
Gaye er født og oppvokst i Norge, men har gambiske foreldre og debuterte for Gambias A-landslag i 2019.
Miracinae
Miracinae er en gruppe som hører til familien Braconidae blant parasittvepsene og er en familie i ordenen vepser.
Utseende
Små (1,5 - 3 millimeter), tettbygde snyltevepser, gulaktige eller svarte på farge. Antennene er omtrent så lange som kroppen og består av 14 ledd. Vingene har et markert, mørkt vingemerke, men ikke særlig påfallende årenett. På de tre første leddene av bakkroppen er det et Y-formet, opphøyd område.
Levevis
De er parasitoider som sngriper larvene til små sommerfugler i familiene Gracillariidae, Heliozelidae, Lyonetiidae, Nepticulidae og Tischeriidae. Vepsehunnet sprøyter virus av gruppen Polydnavirus inn i vertslarven når hun legger egg, disse angriper vertslarvens immunsystem og hindrer avstøting av parasitten. Virusene lagres i hunnens ovarier.
Utbredelse
Gruppen finnes i alle verdensdeler.
Skyting under Asialekene 1962
Skyting under Asialekene 1962. Skyting var en av flere sporter under de fjerde Asialekene som ble arrangert i Jakarta i Indonesia i perioden 24. august til 4. september 1962. Det var tredje gangen som skyting var med på programmet i Asialekene. Det ble konkurrert i fem skyteøvelser, alle åpne klasser for både kvinner og menn. Japan ble beste nasjon med tre gullmedaljer foran Sør-Korea og Singaporemed en hver.
Johannes Hummelvoll-Nuñez
Johannes Andres Hummelvoll-Nuñez (født 14. desember 1996) er en norsk fotballspiller som spiller for KFUM Oslo.
Nigerkystprotektoratet
Nigerkystprotektoratet var et britisk protektorat i Oil Rivers-området i det som seinere kom til å bli Nigeria, opprinnelig etablert som Oil Rivers Protectorate i 1891 og bekreftet på Berlinkonferansen det etterfølgende året. Det skiftet navn 12. mai 1893, og ble slått sammen med Royal Niger Companys territorier den 1. januar 1900 og ble Protektoratet Sør-Nigeria.
Charles Krauthammer
Charles Krauthammer (, født 13. mars 1950 i New York City, død 21. juni 2018 ) var en amerikansk skribent og politisk kommentator.
Han ble født i New York, og vokste opp i Montréal i Canada. Han var av jødisk herkomst, men anså seg selv som ikke-religiøs. Krauthammer hadde bachelorgrad med laud i statsvitenskap og økonomi fra McGill University i Montreal fra 1970, og fikk stipend for å studere statsvitenskap ved Balliol College ved University of Oxford i 1971. Deretter flyttet han tilbake til USA og begynte ved Harvard Medical School. Han ble lam fra halsen og ned etter en badeulykke i sitt første studieår på Harvard, men gjenopptok studiene etter 14 måneder på sykehus, og tok doktorgraden i medisin med spesialisering i psykiatri i 1975.
Krauthammer praktiserte først som lege ved Massachusetts General Hospital, men begynte å skrive for The New Republic, og arbeidet i 1980 som taleskriver for visepresident Walter Mondale. I 1981 ble han medredaktør i The New Republic, men fikk sitt virkelige nasjonale gjennombrudd etter å ha debutert som essayist i Time i 1983. I 1985 ble han fast ukentlig spaltist i The Washington Post, og ble i 1987 tildelt Pulitzerprisen for sine kommentarartikler.
Senere ble han politisk analytiker og kommentator for Fox News og medredaktør i The Weekly Standard. Krauthammers utenrikspolitiske spalte har vært publisert av mer enn 400 medier over hele verden. Han har vært regnet som nykonservativ. Journalister og kommentatorer som David Brooks i The New York Times, Joe Scarborough i MSNBC og Ben Smith i Politico betegnet Krauthammer som en viktig konservativ kritiker av president Barack Obama.
I august 2017 nedla han sin virksomhet som avis- og tv-kommentator på grunn av sykdom.
I juni 2018 gjorde Krauthammer det kjent at han led av uhelbredelig kreft.
VM i friidrett innendørs 2022 – 60 meter kvinner
60 meter for kvinner ved VM i friidrett innendørs 2022 blir avholdt i Štark Arena i Beograd i Serbia 18. mars 2022.
Forsøksheat
Kvalifisering: De tre første i hvert heat (Q) pluss de seks raskeste ellers (q) kvalifiserte seg til semifinalene.
Forsøksheatene startet kl. 10:15.
Semifinale
Kvalifisering: De to første i hvert heat (Q) og de to raskeste ellers (q) gikk videre til finalen.
Semifinalene startet kl. 18:05.
Finale
Finalen startet kl. 20:52.
Jordmycelbiller
Jordmycelbiller eller jordbiller (Coloninae) er en gruppe av biller med et skjult, underjordisk levesett. Mange arter finnes i gangene til gnagere og andre små pattedyr.
Utseende
Små, avlange, fint hårete, vanligvis matt brunlige biller. Hodet er oftest kraftig innskåret bak fasettøynene, med en smal hals, men dette kan være vanskelig å se da billene gjerne trekker hodet inn under brystskjoldet. Antennene er forholdsvis korte og gradvis utvidet utover, uten en klart definert kølle eller påfallende små ledd. Beina er kraftige og ofte tilpasset graving.
Parum colligata
Parum colligata er en sommerfugl som tilhører familien svermere (Sphingidae). Den er den eneste kjente arten i sin slekt.
Vincent Lambert
Vincent Lambert (født 20. september 1976, død 11. juli 2019) var en fransk psykiatrisk sykepleier som opplevde en motorsykkelulykke i 2008 på vei til jobb, noe som medførte en alvorlig hjerneskade og en vegetativ tilstand. Han kunne puste av seg selv uten hjelp av respirator, men ble lam fra halsen og ned i tillegg til å ikke kunne spise på egen hånd. Han fikk mat gjennom en sonde og ble behandlet på et sykehus. Lamberts tilfelle fikk oppmerksomhet fra media hvor det var diskusjoner om det var rett å avslutte den livsnødvendige behandlingen eller ikke. Det var også en debatt om aktiv dødshjelp i Frankrike. Siden Lambert ikke kunne kommunisere tydelig eller å gi klar samtykke, derfor ble sakens avgjørelse ansett som vanskelig å ta.
Parum colligata
Utseende
En middelsstor (vingespenn 69-90 millimeter), ganske slank, brunlig svermer. Forvingen har en halvsirkelformet, mørkbrun flekk i vingespissen, en hvit bue langs ytterkanten og en liten, hvit flekk midt i vingen. Bakvingen har en mørk skråstrek i den bakre delen.
Vincent Lambert
Saken
Saken begynte i 2014 med at Lamberts kone Rachel Lambert ba om å la han dø, noe som ble til en rettssak. Hun sa at ektemannen hennes hadde fortalt henne flere ganger at han ikke ønsket å bli holdt kunstig i live hvis en ulykke skulle skje, men at han aldri skrev det ned. Både seks av Lamberts åtte søsken og legene som behandlet ham var enige i å avslutte den livreddende behandlingen. Legene mente at han ikke hadde noe form for bevissthet og brukte det som begrunnelse i saken. De mente også at helsetilstanden hans ikke ville bedre seg og prøvde å kjempe for å avslutte behandlingen fem ganger. Både foreldrene til Lambert; Vivianne og Pierre Lambert, i tillegg til to av de andre søskene var uenige i forslaget. Foreldrene hans var i tillegg troende katolikker.
Parum colligata
Levevis
Larvene lever på busker og trær i morbærfamilien.
Vincent Lambert
Saken
Foreldrene publiserte en video av Lambert for å vise offentligheten at han reagerte på stemmer, kunne smile og gråte for å bevise at han hadde bevissthet og derfor burde få lov til å fortsette å leve, noe legene mente var misvisende og at det var mulig å reagere uten bevissthet. Foreldrene ønsket også hjelp fra den Europeiske menneskerettighetsdomstolen, men i 2015 bestemte et panel med dommere i Strasbourg at å avslutte den livsnødvendige behandlingen ikke strider mot de europeiske menneskerettighetslovene.
Parum colligata
Utbredelse
Arten er utbredt i Øst- og Sørøst-Asia, fra Japan og Korea i nord gjennom Kina til nordlige deler av Burma, Thailand og Vietnam.
Vincent Lambert
Avgjørelsen
28. juni 2019 vedtok retten at sondenæringen skulle avsluttes. Lambert døde den 11. juli 2019 på sykehuset i Reims 42 år gammel etter å ha blitt holdt kunstig i live i nesten mer enn 10 år. Det tok totalt ni dager fra behandlingen ble avsluttet til han døde. Både det katolske bispedømmet og paven uttalte seg senere at avgjørelsen ikke var riktig hvor de mente at all liv burde beskyttes. Organisasjonen Live Action var også uenig i avgjørelsen.
Verdenscupen i hurtigløp på skøyter 2018/19 – Verdenscup 1 – 3000 meter kvinner
Verdenscupåpning av sesongen 2018/19 i hurtigløp på skøyter for kvinner på 3 000 meter i Meiji Hokkaido-Tokachi Oval i Obihiro, Japan søndag den 18. november 2018.
Distansen ble vunnet av nederlandske Esmee Visser på 4.04,60(7) som var ny banerekord foran russiske Natalja Voronina på andreplass og tsjekkiske Martina Sáblíková på tredjeplass. Gruppe B ble vunnet av japanske Nana Takagi på 4.08,42(0) foran norske Ida Njåtun på andreplass og kinesiske Han Mei på tredjeplass.
Elena Gjorgjievska
Elena Gjorgjievska (Елена Ѓорѓиевска; født 27. mars 1990 i Struga) er en nordmakedonsk håndballspiller, som spiller for den rumenske klubben og det nordmakedonske kvinnelandslaget.
Apache SpamAssassin
Apache SpamAssassin er et spamfilter som blir brukt for å filtrere e-postspam. Det bruker en rekke metoder, deriblant DNS-basert og fuzzy-sjekksum-basert spamdeteksjon, naiv Bayesi-spamfiltrering, eksterne programmer, svartelister og online databaser. Programmet har blitt utgitt under Apache License 2.0 og har vært en del av Apache Foundation siden 2004.
Ciceronius
Ciceronius er en slekt av tropiske biller som lever i død ved. De tilhører familien Passalidae.
Utseende
Passalidae er middelsstore til store, avlange, litt flate, blanke, brunrøde til svarte biller. Kjevene er velutviklede, fasettøynene nokså små, antennene mer eller mindre C-formede. Pronotum er firkantet, og de jevnbrede dekkvingene har tydelige punktstriper. Denne familien er ganske enhetlig utseendemessig.
Levevis
Artene lever i død ved, i alle fall noen av artene selskapelig, og voksne og larver lever sammen. Dette er nokså uvanlig blant biller.
Eksterne lenker
Generic Guide to New World Scarab Beetles(på engelsk):
Hollywood-modellen
Hollywood-modellen er den mest brukte dramaturgiske modellen. Modellen kallens dette på grunn av at den er mest brukt i nettopp Hollywood-filmer. Det finnes nesten ingen filmer som ikke forholder seg til denne modellen på en eller annen måte. Grunnlaget og strukturen til Hollywood-modellen ble for første gang tatt i bruk for rundt 2300 år siden av den greske filosofen Aristoteles.
Hollywood-modellen er delt inn i flere deler som alle sammen skal hjelpe med å få seeren til å virkelig sette seg i filmen og bli interessert.
Anslag
Tilskueren må få lyst til å se resten av filmen, derfor er det smart at der er en liten spenningskurve i starten for å holde på seeren. Seeren bør ut i fra de første scenene forstå hvilken sjanger filmen tilhører. Det skjer også ofte at man får et bånd eller utvikler sympati for hovedpersonen. Man får ofte et lite innblikk i noe som kan få store konsekvenser utover i handlingen.
Presentasjon
Ofte går spenningskurven og intensivenheten ned, mens omgivelsene og rollefigurene blir presentert bedre. Du lærer forholdene mellom dem og personlighetene deres. I denne delen får du også vite sammenhengen mellom hovedpersonen og konsekvensene i handlingen. Mot slutten av denne delen bygges denne konsekvensen seg opp.
Opptrapping
Spenningskurven stiger sakte, men sikkert oppover gjennom opptrappingen. Denne delen inneholder en del små konflikter som ender med en løsning som kan løse den store og utfordene konflikten som venter. Det blir flere hindringer og mer motstand. Seeren indentifiserer seg mer og mer med hovedpersonen gjennom denne opptrappingen.
Lettvekts protokoll
Innen datanettverk er lettvekts protokoll et uttrykk so beskriver en kommunikasjonsprotokoll som har relativt liten overhead i overførte data. Beskrivelsen er relativ. Lettvektige protokoller brukes blant annet i mikrotjenester. Motsatsen til en lettvektig protokoll er en tungvektig protokoll, og dette kan være forårsaket av for eksempel overføring av mye metadata i tillegg til funksjonelle data.
Flight
Flight er en amerikansk dramafilm fra 2012 regissert av Robert Zemeckis. Hovedrollen spilles av Denzel Washington.
Ashenden (miniserie)
Ashenden er en britisk drama-miniserie som ble sendt på BBC i 1991. Serien handler om en forfatter som blir rekruttert som spion for den britiske etterretningen under første verdenskrig. Hver episode var avsluttende. Serien er basert på W. Somerset Maughams spionroman Ashenden or The British Agent (1928) som delvis var basert på hans egne erfaringer under krigen. Hovedrollen spilles av Alex Jennings, mens andre sentrale roller spilles av Joss Ackland, Ian Bannen og Jason Isaacs. Regi er ved Christopher Morahan.
Flight
Handling
Etter en natt med sex og alkohol med en av flyvertinnene på et hotellrom i Orlando, våkner den skilte, miserable flykapteinen Whip Whitaker (Denzel Washington) opp bakfull og med minimalt med søvn i kroppen. Han bestemmer seg for å innta kokain for å våkne opp. Han går deretter på jobb, på et fly til Atlanta. Underveis mixer han vodka inn i appelsinjuicen sin og dupper av. Når han våkner opp har flyet fått tekniske problemer, og er på full fart til å krasje. Whip har ingen andre muligheter enn å styre flyet inn til krasjlanding på en åker.
Lettvekts protokoll
Noen eksempler på lettvektige protokoller er:
Ashenden (miniserie)
Serien ble ingen publikumssuksess.
Muldvarpen (miniserie)
Muldvarpen (originaltittel: Tinker Tailor Soldier Spy) er en britisk spion-miniserie fra 1979 basert på John le Carrés roman Muldvarpen (1974). Serien handler om den aldrende spionen George Smiley som blir tvunget til å pensjonere seg etter ett mislykket oppdrag i Tsjekkoslovakia. Han blir imidlertid dradd ut av sin pensjonisttilværelse når han må avsløre en sovjetisk muldvarp innen MI6s rekker. Handlingen foregår i 1970-årene, med den den kalde krigen som bakgrunnsteppe. Hovedrollen spilles av Alec Guinness, mens andre sentrale roller spilles av Alexander Knox, Ian Richardson, Michael Jayston, Bernard Hepton, Anthony Bate, Ian Bannen, George Sewell og Michael Aldridge.
Ashenden (miniserie)
Den ble sendt på NRK i 1993 under tittelen Ashenden – Hemmlig agent.
Muldvarpen (miniserie)
Den ble etterfulgt av Smiley’s People (1982), basert på Carrés roman Smiley’s People (1979). Også denne hadde Alec Guinness i hovedrollen.
Guinness fikk mye god omtale for sine rolle og ble tildelt prisen som beste mannlige skuespiller under BAFTA-utdelingen i 1980.
Hollywood-modellen
Vendepunkt
Vendepunktet, som også blir kalt «point of no return», er delen der handlingen har kommet til et punkt der det ikke lenger er mulig for hovedpersonen å gå tilbake. Spenningen stiger kraftig under denne delen da den plutselig kan ta en overraskende ny vending.
Neoclanis basalis
Neoclanis basalis er en sommerfugl som tilhører familien svermere (Sphingidae). Den er den eneste kjente arten i sin slekt.